Béibreg
Bitburg (Lëtzebuergesch Béibreg), ass d'Kreesstad vum Äifelkrees Béibreg-Prüm a Rheinland-Pfalz (Däitschland).

Gréissten Employeur a Kennzeeche vun der Stad ass d'Bitburger Brauerei.

Geschicht 
Béibreg gouf virun zirka 2000 Joer als Verkéiersachs tëscht Lyon, Metz, Tréier a Köln als kleng Siidlung mam Numm Vicus Beda gegrënnt. Dës gouf ëm 330 zu engem Kastell ausgebaut, do, wou haut nach de Stadkär ass. 715 gëtt Béibreg eng éischt Kéier als Castrum bedense an engem Dokument ernimmt. 1262 kritt Béibreg Stadrechter iwwerdroen. Béibreg huet fréier zu der Grofschaft Lëtzebuerg, duerno zum Herzogtum gehéiert.

1815 goungen d'Territoiren ëstlech vu Musel, Sauer an Our (an domat och Béibreg) un déi preisesch Rhäinprovënz, Béibreg gouf Kreisstadt. Am Zweete Weltkrich gouf et zu 85 % zerstéiert. Nom Krich war fir e puer Joer e lëtzebuergescht Batailloun als Besatzungstrupp zu Béibreg stationéiert; 1955 hunn d'Fransousen dës Roll iwwerholl, an duerno bis zum Enn vun der Besatzung d'Amerikaner.

Jumelagen 

Béibreg ass ë. a. jumeléiert mat:
Arel
Bad Köstritz, eng Klengstad am thürengesche Landkrees Greiz, nërdlech vu Gera, ënnerschriwwen den 23. Mee 1992.
Dikrech
Rethel eng franséisch Gemeng am Departement Ardennes
Shelbyville am US-Bundesstaat Kentucky.

Kuckeswäertes 
 Parkierch Liebfrauen zu Béibreg
 de Geessebuer

Um Spaweck 
 Offiziell Websäit vun der Stad

Stied a Rheinland-Pfalz
Uertschaften op der Grénger Strooss Äifel-Ardennen